Juodalksnynas

Juodalksnynas – medynas, kuriame vyrauja juodalksniai ().

Lietuvoje 
Juodalksnynai sudaro apie 6,1 % (120 tūkst. ha) visų Lietuvos medynų ploto. Juodalksniai auga vieni ir kartu su eglėmis, beržais, uosiais. 

Juodalksnynų vidutinis amžius 47 m., bonitetas 1,6, skalsumas 0,7, medienos vidutinis tūris 193 m³/ha, vidutinis metinis tūrio prieaugis 6,2 m³/ha. Paplitę įmirkusiuose, derlinguose priesmėlio, priemolio dirvožemiuose. Skiriami pagrindiniai tipai: viksvinis vilkdalginis (liekno miško augavietėje), dilgėlinis (juodgirio miško augavietėje) ir vingiorykštinis įvairiažolinis (palieknio miško augavietėje). 

Didelių juodalksnių masyvų nėra. Daugiausia (sudaro 12 % visų miškų) juodalksnynų yra Kazlų Rūdos, Marijampolės savivaldybėse, Raseinių, Biržų, Šakių, Kauno, Jurbarko, Tauragės rajonuose. Beveik visi yra savaiminės kilmės.

Šaltiniai 

Medynai